**MAANTIEDON SISÄLTÖJEN VUOSILUOKKAISTAMINEN**

|  |  |  |
| --- | --- | --- |
| **7. lk** | **8. lk** | **9. lk** |
| **S1 Maapallon karttakuva ja alueet**  Oppilas ymmärtää kartan peruskäsitteitä sekä erilaisia maasto- ja teemakarttoja. Sisällöissä keskitytään maailman hahmottamiseen ja keskeisen paikannimistön omaksumiseen. Kartat, paikkatieto ja geomedia yhdistetään muiden sisältöjen opiskeluun. | **S1 Maapallon karttakuva ja alueet**  Oppilas syventää kartan peruskäsitteiden sekä erilaisten maasto- ja teemakarttojen tulkintaa. Sisällöissä keskitytään Suomen ja Euroopan hahmottamiseen ja niiden keskeisen paikannimistön omaksumiseen. Kartat, paikkatieto ja geomedia yhdistetään muiden sisältöjen opiskeluun. | |
| **S2 Ajankohtainen ja muuttuva maailma**  Oppilas seuraa ajankohtaisia uutisia maailman eri alueilta ja osaa sijoittaa uutiset kartalle. Hän ymmärtää uutistapahtumien taustoja ja alueellisia merkityksiä. Uutisseuranta yhdistetään maantiedon muiden sisältöjen opiskeluun. | | **S2 Ajankohtainen ja muuttuva maailma**  Oppilas seuraa ajankohtaisia uutisia maailman eri alueilta ja osaa sijoittaa uutiset kartalle. Hän ymmärtää uutistapahtumien taustoja ja alueellisia merkityksiä. Uutisseuranta yhdistetään maantiedon muiden sisältöjen opiskeluun. Oppilas tutustuu työelämän ja yhteiskunnan eri osa-alueilla tarvittavaan maantieteelliseen osaamiseen. |
| **S3 Elämän perusedellytykset maapallolla**  Oppilas hahmottaa planetaarisuuden vaikutukset (vuorokauden- ja vuodenaikojen vaihtelu, ilmasto- ja kasvillisuusvyöhykkeet) maapallolla. | **S3 Elämän perusedellytykset maapallolla**  Oppilas ymmärtää planetaarisuuden vaikutukset Suomessa ja maapallolla. Oppilas tarkastelee elämän perusedellytyksiä kuten puhdasta vettä, ilmaa ja ravintoa, niiden esiintymistä ja kestävää käyttöä. | |
| **S4 Muuttuvat maisemat ja elinympäristöt**  Oppilas tutkii esimerkkien avulla maailman eri alueiden luonnon- ja kulttuurimaisemia. | **S4 Muuttuvat maisemat ja elinympäristöt**  Oppilas tutkii esimerkkien avulla maailman eri alueiden luonnon- ja kulttuurimaisemia tai tarkastelee oman kotiseudun erityispiirteitä sekä Suomen maisema-alueita. Hän tekee kenttätutkimuksia omassa lähiympäristössä ja osallistuu oman lähiympäristön monimuotoisuuden vaalimiseen sekä sen viihtyisyyden ja turvallisuuden suunnitteluun ja parantamiseen. | |
| **S5 Ihmiset ja kulttuurit maapallolla**  Oppilas tutustuu kulttuureihin, ihmisten elämään, asumiseen ja elinkeinoihin eri puolilla maailmaa. Oppilas tarkastelee esimerkkien avulla, miten ympäristö vaikuttaa elinkeinoihin, asumiseen ja muuhun ihmisen toimintaan. | **S5 Ihmiset ja kulttuurit maapallolla**  Oppilas tutustuu kulttuureihin, ihmisten elämään, asumiseen ja elinkeinoihin Suomessa ja Euroopassa. Oppilas tarkastelee esimerkkien avulla, miten ympäristö vaikuttaa elinkeinoihin, asumiseen ja muuhun ihmisen toimintaan. Hän pohtii ihmisoikeuksia ja hyvän elämän edellytyksiä erityisesti lasten ja nuorten näkökulmasta. | |
| **S6 Kestävä elämäntapa ja luonnonvarojen kestävä käyttö**  Oppilas keskittyy luonnonvarojen kestävään käyttöön ja biotalouden mahdollisuuksiin maailmassa. Hän perehtyy ympäristönmuutoksiin, erityisesti ilmastonmuutokseen ja luonnon monimuotoisuuden heikkenemiseen. Oppilas pohtii esimerkkien avulla globalisaation vaikutuksia ja alueellisia kehityskysymyksiä. | **S6 Kestävä elämäntapa ja luonnonvarojen kestävä käyttö**  Oppilas keskittyy luonnonvarojen kestävään käyttöön ja biotalouden mahdollisuuksiin Suomessa ja maailmassa. Suomen yhteydessä oppilas käsittelee ympäristön tilaa ja yhteistyömahdollisuuksia Itämeren alueella. Hän tutkii tuotteen elinkaaria sekä pohtii omia kulutusvalintoja ja toimintaa vastuullisena kansalaisena. Hän perehtyy ympäristönmuutoksiin, erityisesti ilmastonmuutokseen ja luonnon monimuotoisuuden heikkenemiseen. Oppilas pohtii esimerkkien avulla globalisaation vaikutuksia ja alueellisia kehityskysymyksiä. | |